এ্যাডভোকেট জাকির জানান, ‘গত ২৪ ডিসেম্বর বকশীবাজারে স্থাপিত অস্থায়ী আদালতে বিএনপি চেয়ারপারসন খালেদা জিয়া মামলায় হাজিরা দিতে আসার পথে আওয়ামী সন্ত্রাসীরা তার গাড়িবহরে হামলা চালায়। সেদিন অস্ত্রধারী আওয়ামী সন্ত্রাসীদের হামলায় বিপুল সংখ্যক নেতাকর্মী আহত হন। তিনি বলেন, আগামী ৭ জানুয়ারি ওই আদালতে আবারও খালেদা জিয়ার হাজিরা রয়েছে। আমরা তার জীবনের নিরাপত্তা নিয়ে শঙ্কিত। সেজন্য আমি বাদী হয়ে এ সাধারণ ডায়েরি করেছি। থানার ভারপ্রাপ্ত কর্মকর্তা (ওসি) আজিজুল হক এ ডায়েরি নিয়েছেন। ওসি আমাদের জানিয়েছেন, ঊর্ধ্বতন কর্মকর্তাদের সঙ্গে আলোচনা করে ব্যবস্থা নেবেন।